Jean-Pierre Tanoh Tiémélé

Jean-Pierre Tanoh Tiémélé (Treichville, Abidjan, 1969ko otsailaren 22a) bolikostar elizgizon katolikoa da, 2025etik aurrera Abengourouko apezpikua dena.

 Bizitza 
1969ko otsailaren 22an jaio zen Boli Kostako Abidjan hiriko Treichville auzoan. Bertan lehen eta bigarren mailako ikasketak burutu ondoren, Abidjango Félix Houphouët-Boigny unibertsitatean ikasi zuen, eta han Enpresen Kudeaketako masterra lortu zuen. Ingeniaritzan ere graduatu zen Castaingeko Negozio Goi Eskolan. Filosofia  Anyamako Andre Maria Birjinaren Bihotz Guztiz Garbiaren apaizgaitegian ikasi zuen, eta teologia Abidjango San Paulo VI.a apaizgaitegi nagusian. 2011ko urtarrilaren 29an apaiztu zen.

Apaiz gisa, honako kargu hauek izan zituen, besteak beste: Mathieu Ray de Koumassi zentroko zuzendari nagusia eta administratzailea (2011tik 2015era); eskaut katolikoen kapilaua (2013tik 2015era); elizbarrutiko ekonomia gaietarako aholkularia (2014tik 2015era); apezpiku-konferentziako gizarte-pastoralgintzako idazkaria (2015etik 2016ra); Boli Kostako Caritas erakundeko idazkari exekutibo nazionala (2015etik 2024ra); Jesusen Igokundearen parrokiako bikarioa (2024tik 2025era).

2025eko urriaren 22an, Leon XIV.a aita santuak Abengourouko apezpiku izendatu zuen. Hurrengo urteko urtarrilaren 3an jaso zuen apezpiku-ordenazioa Abengourouko Familia Santuaren elizaren aurrean, Mauricio Rueda Beltz artzapezpikuaren eskutik, kontsakratzailekideak Jacques Assanvo Ahiwa eta Raymond Ahoua izanik.

 Ondorengotza apostolikoa 

 Erreferentziak 

 Kanpo estekak 

Kategoria:Boli Kostako apaizak
Kategoria:Boli Kostako katolikoak
Kategoria:Leon XIV.ak izendatutako apezpikuak